เรืองไกร จี้ บิ๊กตู่ สอบ ป.ป.ช. คดี ปรส. 
เรืองไกร บี้ ประยุทธ์ สอบ ป.ป.ช.คดี ปรส. อ้าง 2 มาตรฐาน ไม่เหมือนคดี ยิ่งลักษณ์ ที่กัดไม่ปล่อย ลั่นหากทำหน้าที่ไม่เที่ยงธรรมก็ควรยุบไปเลย ชื่อไร้ปัญหา นายกฯ ลงพื้นที่อีสาน อ้างกฎอัยการศึกยังค้ำคอ ไม่เห็นด้วยพรรคการเมืองร่วมแสดงความเห็น กมธ.ยกร่างฯ แนะอยู่นิ่ง ๆ ก่อน,วันที่ 17 พ.ย. ที่ศูนย์บริการประชาชน สำนักงานปลัดสำนักนายกรัฐมนตรี (ชั่วคราว ก.พ.) นายเรืองไกร ลีกิจวัฒนะ คณะทำงานฝ่ายกฎหมายพรรคเพื่อไทย เข้ายื่นหนังสือถึง พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) เพื่อขอให้ตรวจสอบคณะกรรมการป้องกันและปราบปรามการทุจริตแห่งชาติ (ป.ป.ช.) ว่าปกปิดข้อมูลคดีองค์การเพื่อการปฏิรูประบบสถาบันการเงิน (ปรส.) มีพฤติการณ์ละเว้นการปฏิบัติหน้าที่หรือไม่,นายเรืองไกร กล่าวว่า คดี ปรส.มีมูลค่าความเสียหายถึง 1.1 ล้านล้านบาท มีผู้เกี่ยวข้องจำนวนมาก ซึ่งทางกระทรวงยุติธรรม โดยกรมสอบสวนคดีพิเศษ (ดีเอสไอ) ส่งเรื่องมาให้ ป.ป.ช.ดำเนินการไต่สวน แต่กลับถูกยกคำร้องหรือตัดทิ้ง โดยส่งเรื่องให้อัยการสั่งฟ้องนายมนตรี เจนวิทย์การ เลขาฯปรส. ในขณะนั้น เพียงคนเดียว จึงขอให้นายกฯใช้อำนาจตามประกาศคสช.ที่ 63/2557 ดำเนินการสอบถามการทำหน้าที่ของ ป.ป.ช. ว่าเป็นไปอย่างโปร่งใสหรือไม่ เนื่องจากในเรื่องดังกล่าวมีความเสียหายเป็นอย่างมากแต่ ป.ป.ช. กลับไม่ส่งเรื่องให้มีการถอดถอนนายชวน หลีกภัย อดีตนายกรัฐมนตรี ซึ่งเป็นผู้บริหารรัฐบาลในขณะนั้น รวมถึงนายอภิสิทธิ์ เวชชาชีวะ เหมือนกับที่ส่งเรื่องถอดถอน น.ส.ยิ่งลักษณ์ ชินวัตร อดีตนายกรัฐมนตรี โดนคดีนี้จะหมดอายุความ ในวันที่ 30 พ.ย.นี้,ทั้งนี้ทำให้เกิดคำถามว่าทำไม ป.ป.ช.จึงไม่เปิดเผยข้อมูลโดยปล่อยเวลาให้ล่วงเลยมาจนถึงขณะนี้ จึงขอให้ คสช.ใช้มาตรา 44 เพื่อระงับยับยั้งไม่ให้คดีหมดอายุความ เพื่อให้มีการตรวจสอบเรื่องนี้ให้เกิดความกระจ่างก่อน และตนจะเดินทางไปยื่นหนังสือต่อ รมว.ยุติธรรม เพื่อให้ตรวจสอบเรื่องนี้ด้วยว่ามีบุคคลอื่นๆ เข้าไปเกี่ยวข้องหรือไม่,จากนั้นจะยื่นหนังสือถึงประธาน ป.ป.ช. เพื่อเรียกร้องให้เปิดเผยข้อมูลสำนวนที่มีการไต่สวนทั้งหมด เพื่อตอบคำถามสังคมว่าเหตุใดจึงมีการสั่งฟ้องเพียงแต่นายมนตรี ในขณะที่ผู้ที่มีส่วนเกี่ยวข้องกับการทำให้ประเทศเสียหายไม่ถูกดำเนินคดีด้วย,อยากให้นายกฯ ตรวจสอบและรีบดำเนินการว่า ป.ป.ช. มีพฤติการณ์ส่อไปในทางที่ขัดต่อประกาศ คสช. ฉบับที่ 63/2557 หรือไม่ ถ้ามีก็ขอให้ดำเนินการตามกฎหมายอย่างเคร่งครัด และหากเห็นว่า ป.ป.ช.ที่ตั้งขึ้นมา 15 ปี ในวันที่ 18 พ.ย. แต่กลับมีผลงานที่ส่อไปในทางไม่เที่ยงธรรม ก็ควรพิจารณาว่าสมควรจะยุบองค์กร ป.ป.ช. เพื่อความโปร่งใสตรวจสอบได้ และควรสั่งการให้มีการเปิดเผยผลการไต่สวนข้อเท็จจริง และมติของคณะกรรมการป.ป.ช. ในคดีสำคัญ เพื่อให้สาธารณชนตรวจสอบได้ด้วย นายเรืองไกร กล่าว,อย่างไรก็ตามนายเรืองไกร กล่าวถึงกรณีที่ พล.อ.ประยุทธ์ จันทร์โอชา นายกรัฐมนตรี และหัวหน้าคสช. เตรียมลงพื้นที่จังหวัดขอนแก่น และกาฬสินธุ์ ในวันที่ 19 พ.ย. ว่า ตนคิดว่าไม่น่าจะมีปัญหา เพราะยังคงอยู่ในช่วงประกาศกฎอัยการศึก ซึ่งจังหวัดขอนแก่นปลอดภัยกว่าบางจังหวัดในภาคใต้ที่ออกมาคัดค้านเรื่องพลังงานด้วยซ้ำ ขณะนี้ภาคอีสานไม่มีการเคลื่อนไหวในพื้นที่ และหลังจากการปฏิวัติทางภาคอีสานก็ไม่ได้เคลื่อนไหวทางการเมืองแต่อย่างใด,ทั้งนี้ นายเรืองไกร กล่าวถึงกรณีที่กรรมาธิการ (กมธ.) ยกร่างรัฐธรรมนูญ เชิญพรรคการเมืองเข้าแสดงความคิดเห็นก่อนร่างรัฐธรรมนูญ ว่า ตนเห็นว่าพรรคเพื่อไทยไม่ควรไปเข้าร่วม ขอให้อยู่นิ่งๆ เพราะ คสช.มีกรอบการร่างรัฐธรรมนูญ ไว้ชัดเจนแล้วทั้ง 11 ข้อ ตามรัฐธรรมนูญ 2557 ฉบับชั่วคราว มาตรา 35 และตั้งแต่เริ่มต้นก็ถูกจำกัดสิทธิทางการเมืองไว้แล้ว อยากให้รอกระบวนทุกอย่างเสร็จสิ้นในเดือนส.ค. 2558 เมื่อเสร็จสิ้นตามสัญญา เชื่อว่าพรรคเพื่อไทยจะมีนโยบายพร้อมสู้ทุกรูปแบบ เพื่อนำไปสู่การเลือกตั้งในระบอบประชาธิปไตย,ตนเห็นด้วยกับแนวคิดที่จะให้ กมธ.ทำเรื่องขออนุญาต คสช.เพื่อเปิดโอกาสให้พรรคการเมืองจัดกิจกรรมทางการเมือง และประชุมพรรคการเมืองได้ และยืนยันว่าการเข้าร่วมแสดงความเห็นยกร่างรัฐธรรมนูญครั้งนี้ ไม่ได้มีการส่งสัญญาณจากคนแดนไกล แต่เป็นความเห็นของคนในพรรคบางคนอยากเข้าร่วมแสดงความเห็นแต่บางคนมองว่าอาจจะติดขัดในข้อกฎหมาย นายเรืองไกร กล่าว
เรืองไกร บี้ ประยุทธ์ สอบ ป.ป.ช.คดี ปรส. อ้าง 2 มาตรฐาน ไม่เหมือนคดี ยิ่งลักษณ์ เชื่อไร้ปัญหา นายกฯ ลงพื้นที่อีสาน อ้างกฎอัยการศึกยังค้ำคอ ไม่เห็นด้วยพรรคการเมืองร่วมแสดงความเห็น กมธ.ยกร่างฯ แนะอยู่นิ่ง ๆ ก่อน
ปรส.,ป.ป.ช.,เรืองไกร,เพื่อไทย,นายกฯ,บิ๊กตู่,คสช.,ประยุทธ์ จันทร์โอชา